கேள்வி: முதுகூத்தனார் பற்றி தகவல் சொல்.
பதில்: முதுகூத்தனார் சங்ககால புலவர்கள் ஒருவர். இவர் முதுகூத்தன் எனவும், உறையூர் முதுகூத்தன் எனவும் குறிப்பிடப்படுகிறார். சங்கநூல் தொகுப்பில் இவர் பாடியனவாக ஒன்பது பாடல்கள் உள்ளன. அவை: * அகநானூறு 137, 329 * குறுந்தொகை 221, 353, 371, 390 * நற்றிணை 28, 58 * புறநானூறு 331
கேள்வி: முதுகூத்தனார் - அகம் 329 பற்றி தகவல் சொல்.
பதில்: :கண்ணும் நுதலும் பசப்பக் காதலி உயிர் வாழ்வதால் அவரைப் பிரிந்து சென்ற காதலர் சிற்றூருக்கு உப்பு கொண்டு செல்லும் உமணர்களுடன் இளைப்பாறிச் செல்வார் போலும் என இந்தப் பாடலில் குறிப்பிடுகிறார். :காதலர் :குவிந்த குரம்பை அம் குடிச் சீறூர், :படு மணி இயம்பப் பகல் இயைந்து, உமணர் :கொடு நுகம் பிணித்த செங் கயிற்று ஒழுகைப் :பகடு அயாக் கொள்ளும் வெம் முனைத் துகள் தொகுத்து, :எறி வளி சுழற்றும் அத்தம், சிறிது அசைந்து, :ஏகுவர்கொல்லோ
கேள்வி: முதுகூத்தனார் - குறுந்தொகை 221 குறித்து விரிவாக சொல்லுங்கள்.
பதில்: :முல்லைப்பூ பூத்துக் கிடக்கிறது. பாலைக் கொண்டுவந்து கொடுத்துவிட்டுக் கூழை வாங்கிக்கொண்டு பசு மேய்க்கச் செல்லும் இடையன் கூட முல்லை மொட்டுகளை அணிந்திருக்கிறான். அவர் இன்னும் வராமையால் என்னால் முல்லைப் பூவை அணிய முடியவில்லையே எனத் தலைவி வருந்துவதாக இந்தப் பாடல் உள்ளது. :அவரோ வாரார்-முல்லையும் பூத்தன; :பறியுடைக் கையர் மறியினத்து ஒழிய, :பாலொடு வந்து கூழொடு பெயரும் :ஆடுடை இடைமகன் சென்னிச் :சூடிய எல்லாம் சிறு பசு முகையே.
கேள்வி: முதுகூத்தனார் - குறுந்தொகை 353 பற்றி நீங்கள் என்ன அறிந்துள்ளீர்கள்?
பதில்: :பகலில் அவன் மார்பைத் தழுவிக்கொண்டு அருவியில் நீராடுவது இனிமையாக இருக்கிறது. ஆனால் இரவில் அன்னை என் பின்னலையும் முதுகையும் தழுவிக்கொண்டு தூங்குவதுதான் கொடுமையாக உள்ளது - என்கிறாளாம் தலைவி. :ஆர் கலி வெற்பன் மார்பு புணை ஆக, :கோடு உயர் நெடு வரைக் கவாஅன், பகலே, :பாடு இன் அருவி ஆடுதல் இனிதே; :நிரை இதழ் பொருந்தாக் கண்ணோடு, இரவில், :பஞ்சி வெண் திரி செஞ் சுடர் நல் இல் :பின்னு வீழ் சிறுபுறம் தழீஇ, :அன்னை முயங்கத் துயில் இன்னாதே.
கேள்வி: முதுகூத்தனார் - குறுந்தொகை 371 குறித்து விரிவாக சொல்லுங்கள்.
பதில்: :அவன் அருவி நீர் பாய்ச்சி ஐவன நெல் விளைவித்துக்கொண்டிருக்கிறான். அவனை அணைக்காமையால் என் கையில் வளையல் நிற்கவில்லை. உடம்பு 'பசபச' என்னும் உணர்வோடு பசப்பு ஊர்ந்துகொண்டு இருக்கிறது. இது காம மிகுதியின் அடையாளம் - என்கிறாம் தலைவி. :கை வளை நெகிழ்தலும் மெய் பசப்பு ஊர்தலும், :மை படு சிலம்பின் ஐவனம் வித்தி :அருவியின் விளைக்கும் நாடனொடு, :மருவேன்-தோழி-அது காமமோ பெரிதே.
கேள்வி: முதுகூத்தனார் - புறம் 331 பற்றி தகவல் சொல்.
பதில்: :வாகைத்திணையின் துறைகளில் ஒன்றான 'மறக்களவஞ்சி' என்னும் துறையைச் சேர்ந்த பாடல் இது. போர்வீரன் ஒருவனின் மறம் இதில் கூறப்பட்டுள்ளது. *இடையன் தீ மூட்டும் ஞெலிகோல் போன்று ஒளி தர வல்லவன்.புல்லென் மாலைச் சிறு தீ ஞெலியும்கல்லா இடையன் போல, குறிப்பின்இல்லது படைக்கவும் வல்லன் *இருப்பது சிறிதே ஆயினும் வந்தவர்க்கு ஊட்டும் மகளிர் போல வழங்கவும் வல்லவன். :உள்ளது :தவச் சிறிது ஆயினும் மிகப் பலர் என்னாள், :நீள் நெடும் பந்தர் ஊண் முறை ஊட்டும் :இல் பொலி மகடூஉப் போல, சிற் சில :வரிசையின் அளிக்கவும் வல்லன் *அரசன் வழங்கும் பெருஞ்சோறு போலப் பகைவர்களை வெட்டித் தூவவும் வல்லவன். :காவல் மன்னர் கடைமுகத்து உகுக்கும் :போகு பலி வெண் சோறு போலத் :தூவவும் வல்லன், அவன் தூவுங்காலே.